'किसी दुस्साहस का भयानक परिणाम भुगतेगा भारत'  
बशीर ने कहा, अमेरिका की एकपक्षीय कार्रवाई की नकल करने वाला कोई भी देश पाएगा कि उसने एक बड़ी गलती कर दी है।
पाकिस्तान ने गुरुवार को भारत को ऐबटाबाद जैसे किसी भी अभियान के खिलाफ चेतावनी देते हुए कहा कि उसके ऐसे किसी भी दुस्साहस के भयानक परिणाम होंगे।  पाकिस्तान के विदेश सचिव सलमान बशीर ने भारतीय प्रतिष्ठानों और सशस्त्र बलों पर प्रधानमंत्री मनमोहन सिंह के एजेंडा को पलट देने का आरोप लगाया और कहा कि वे ऐसे बयान दे रहे हैं जो चिंता का विषय हैं।  अल कायदा के प्रमुख ओसामा बिन लादेन को ऐबटाबाद शहर में अमेरिका के विशेष बलों द्वारा सोमवार को मार गिराए जाने के बाद किसी वरिष्ठ पाकिस्तानी अधिकारी द्वारा आयोजित यह पहला संवाददाता सम्मेलन है। बशीर ने कहा, अमेरिका की एकपक्षीय कार्रवाई की नकल करने वाला कोई भी देश पाएगा कि उसने एक बड़ी गलती कर दी है।